Gens Acilia

A '''*gens* Acilia'* foi unha gens plebea romana, cuxos membros aparecen na escena política romana a partir de mediados do século III a. C., para despois atravesar o alto e o baixo Imperio e ocupar postos importantes ata o século V, durante un total de sete séculos. O primeiro membro ilustre da *gens* foi Caio Acilio Glabrio, que foi cuestor no 203 a.C. e tribuno da plebe no 197 a. C.

## Historia 
### Os *tria nomina* empregado pola gens 
Os Acilios usaban frecuentemente o *praenomen* Manio (*Manius* en latín). Tamén foron populares Caio (lat. *Gaius*), Lucio (lat. *Lucius*), Cesón (lat. *Caeso*) e Marco (lat. *Marcus*). As pólas da familia incluían os Acilio Balbo, os Glabrio, os Rufo e os Severo.

### Pólas e *congomina* 
As tres pólas principais dos Acilios, levaban o *cognomen* de Aviola, Balbo (*Balbus*) e Glabrión(*Glabrio*); polo menos, as dúas últimas, eran de orixe plebea.  

Os Glabrio foron a primeira familia en aparecer na historia, e foron a que máis se prolongou. Os membros desta familia foron identificados dende o século III a. C. até o século V d. C., un período de tempo que ningunha outra familia romana superou. Segundo Millar, "[o] único caso indubidable de continuidade desde a república até o século IV son os Acilio Glabrio". Eran certamente plebeos, xa que moitos deles foron tribunos da plebe. Durante o século II, foron propietarios dun xardín, o *Horti Aciliorum*, no outeiro Pincio no século II. Unha tumba dos Acilio Glabrio foi atopada en Roma en 1888. O apelido Glabrio deriva do adxectivo *glaber*, "liso", e probablemente se refería a alguén que era calvo. Dondin-Payre suxire que, interpretado como "sen pelo" ou "depilado", Glabrio tiña a connotación adicional de "efeminado". No ano 1888, atopouse en Roma unha tumba dos Acilio Glabrio. O Mausoleo de Acilio Glabrio está situado en Alife, fóra de Porta Napoli. 

Os Acilio Balbo, como os Glabrio, eran plebeos. O apelido Balbo era bastante común en Roma, e orixinalmente dábase a quen tatexaba. Unha moeda desta familia representa a cabeza de Palas dentro dunha coroa de loureiro no anverso, e no reverso, unha cuadriga con Xúpiter e Vitoria.  

Os Acilio Aviola aparecen ao final da República, ou baixo os primeiros emperadores. Hai certa confusión entre eles e os Glabrio, co cónsul do 33 a.C. identificado como Marco Acilio Glabrio nalgúns escritores e Manio Acilio Aviola noutros. Dada a antigüidade dos Glabrión, parece probable que un deles fose o antepasado dos Aviola, e puido utilizar ámbolos dous apelidos en distintos momentos. En canto ao nome Aviola, parece ser un diminutivo, presumiblemente de *avia*, "avoa".

## Membros distinguidos da *gens* 
### Acilio Glabrio 
* Caio Acilio Glabrio, cuestor no 203 a. C. e tribuno da plebe no 197 a. C .
* Caio Acilio, senador e historiador, bo coñecedor da lingua grega, no 155 a. C. actuou como intérprete dos filósofos gregos que visitaban Roma; no 142 a. C. (segundo Livio ) publicou unha historia de Roma en grego.
* Lucio Acilio, xurista romano, contemporáneo de Catón.
* Manio Acilio Glabrio, foi cónsul sufecto no 154 a. C.
* Manio Acilio Glabrio, tribuno da plebe no 122 a. C., autor da *lex Acilia de Repetundis.*
* Manio Acilio Glabrio, político e xeneral, cónsul no 67 a. C., xunto con Caio Calpurnio Pisón, sogro de Xulio César.
* Manio Acilio Glabrio, cónsul sufecto no 33 a. C.
* Manio Acilio Glabrio, cónsul en 91, durante o principado de Domiciano, despois condenado a morte, ao parecer, por se converter ao cristianismo.

*Manio Acilio Glabrio, cónsul en 124, semella que era fillo do anterior.
*Manio Acilio Glabrio, cónsul en 186, durante o principado de Cómodo.
* Acilio Glabrio, senador baixo Pertinax no 193.
* Marco Acilio Glabrio, cónsul en 256.
* Anicio Acilio Glabrio Fausto, cónsul sufecto en 438.
* Rufio Acilio Sividio, cónsul non 488.
* Manio Acilio Balbo, cónsul no 114 a. C.
* Marco Acilio Balbo, pretor no 117 a. C.

### Acilio Aviola 
* Manio Acilio Aviola, cónsul en 54, e procónsul en Asia do 65 ao 66.
* Manio Acilio Aviola, cónsul sufecto no 82, político romano e senador.
* Manio Acilio Aviola, cónsul en 122.
* Manio Acilio Aviola, cónsul en 239.
* Manio Acilio Rufo, sufecto cónsul en 102.
* Lucio Acilio L. f. Rufo, nativo de Thermis Himeraeis, serviu como tribuno da plebe, pretor, e foi cónsul *suffecto* no ano 107.
* Publio Acilio Atiano, conselleiro de Hadriano.
* Manio Acilio Faustino, cónsul en 210.
* Manio Acilio Aureolo, usurpador do século III. 
* Acilio Severo, cónsul no 323.

## Inscricións 
No *Compitum Acili*, un pequeno altar dedicado aos Lares Compitales atopado en Velia durante as obras para a construción da Via dei Fori Imperiali, atopouse unha inscrición que fai referencia a un membro da familia, que a fixo construír no ano 5 a. C.:*[Imp(eratore) Cae]sare Augusti(!) pontif(ice) max{s}(imo) trib(unicia) potest(ate) XVIII*
*[imp(eratore) XIV L(ucio) Cor]nelio Sulla co(n)s(ulibu)s mag(istri) secun(di) vici compiti Acili*
*[3] Licinius M(arciae) Sextiliae l(ibertus) Diogenes / L(ucius) Aelius L(uci) l(ibertus) Hilarus / M(arcus) Tillius M(arci) l(ibertus) Silo''

## Notas 
## Véxase tamén 
### Bibliografía 
* 
* 
* 
* 
* 
* 

### Outros artigos 
* Lista de gens romanas